CELEX: 32016D2317
Language: fi
Date: 2016-12-16 00:00:00
Title: Komission täytäntöönpanopäätös (EU) 2016/2317, annettu 16 päivänä joulukuuta 2016, päätöksen 2008/294/EU ja täytäntöönpanopäätöksen 2013/654/EU muuttamisesta ilma-aluksissa tarjottavien matkaviestintäpalvelujen (MCA-palvelujen) toiminnan yksinkertaistamiseksi unionissa (tiedoksiannettu numerolla C(2016) 8413) (ETA:n kannalta merkityksellinen teksti )

20.12.2016   
            
            
               FI
            
            
               Euroopan unionin virallinen lehti
            
            
               L 345/67
            
         KOMISSION TÄYTÄNTÖÖNPANOPÄÄTÖS (EU) 2016/2317,
   annettu 16 päivänä joulukuuta 2016,
   päätöksen 2008/294/EU ja täytäntöönpanopäätöksen 2013/654/EU muuttamisesta ilma-aluksissa tarjottavien matkaviestintäpalvelujen (MCA-palvelujen) toiminnan yksinkertaistamiseksi unionissa
   
      
         (tiedoksiannettu numerolla C(2016) 8413)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön radiotaajuuspolitiikan sääntelyjärjestelmästä (radiotaajuuspäätös) 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (1) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Komission päätöksessä 2008/294/EY (2) vahvistetaan tekniset ja toiminnalliset edellytykset, joiden täyttyessä GSM-, UMTS- ja LTE-järjestelmien käyttö ilma-aluksissa (MCA-palvelut) sallitaan Euroopan unionissa.
            
         
               (2)
            
            
               Nykyisessä lainsäädännössä edellytetään, että ilma-aluksessa olevaan MCA-laitteistoon kuuluu verkonvalvontayksikkö (network control unit, NCU), jolla estetään ilma-aluksissa olevia matkaviestimiä tekemästä rekisteröitymisyrityksiä maanpäällisiin matkaviestintäverkkoihin.
            
         
               (3)
            
            
               Komissio antoi 7 päivänä lokakuuta 2015 päätöksen N:o 676/2002/EY 4 artiklan 2 kohdan nojalla Euroopan radio-, tele- ja postihallintojen yhteistyökonferenssin, jäljempänä ’CEPT’, toimeksi tehdä teknisiä selvityksiä siitä, onko verkonvalvontayksikön käyttö ilma-aluksessa, jossa tarjotaan MCA-palveluja, säilytettävä pakollisena.
            
         
               (4)
            
            
               Toimeksiantonsa mukaisesti CEPT antoi 17 päivänä marraskuuta 2016 raportin 63, jossa todettiin olevan mahdollista tehdä verkonvalvontayksikön käyttö GSM- ja LTE-järjestelmissä vapaaehtoiseksi siitä syystä, että MCA-palvelujen toiminta ilman verkonvalvontayksikköä tarjoaa kohtuullisen häiriösuojan maanpäällisten verkkojen osalta.
            
         
               (5)
            
            
               CEPTin raportin päätelmien mukaan ei ole enää tarpeen ehkäistä aktiivisesti verkonvalvontayksikön avulla yhteyksien ottamista matkaviestimistä maanpäällisiin matkaviestintäverkkoihin, jotka toimivat taajuusalueella 2 570–2 690 MHz. Sen vuoksi komission täytäntöönpanopäätöksen 2013/654/EU (3) 2 artikla on tarpeeton, ja se olisi poistettava.
            
         
               (6)
            
            
               UMTS-järjestelmistä CEPT totesi kuitenkin, että verkonvalvontayksikköä tarvitaan vieläkin estämään maanpäällisten UMTS-verkkojen ja ilma-aluksessa olevien käyttäjälaitteiden väliset yhteydet. Tutkimukset ovat osoittaneet, että nämä yhteydet voivat osittain ja väliaikaisesti vähentää yhdistävien solujen ja naapurisolujen kapasiteettia maan päällä. Toinen keino vaimentaa matkustamoon saapuvia ja matkustamosta lähteviä signaaleja ja estää ei-toivotut yhteydet on lisätä riittävästi ilma-aluksen rungon suojausta.
            
         
               (7)
            
            
               MCA-palvelujen teknisten eritelmien tarkastelua olisi jatkettava sen varmistamiseksi, että kyseiset eritelmät vastaavat aina tekniikan kehitystä.
            
         
               (8)
            
            
               Tässä päätöksessä säädetyt toimenpiteet ovat radiotaajuuskomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2008/294/EY liite tämän päätöksen liitteellä.
   2 artikla
   Poistetaan täytäntöönpanopäätöksen 2013/654/EU 2 artikla.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 16 päivänä joulukuuta 2016.
      
         
            Komission puolesta
         
         Günther H. OETTINGER
         
            Komission jäsen
         
      
   
   
      (1)  EYVL L 108, 24.4.2002, s. 1.
   
      (2)  Komission päätös, tehty 7 päivänä huhtikuuta 2008, ilma-aluksissa tarjottavien matkaviestintäpalvelujen (MCA-palvelujen) käyttämiä radiotaajuuksia koskevien käyttöehtojen yhdenmukaistamisesta yhteisössä (tiedoksiannettu numerolla K(2008) 1256) (ETA:n kannalta merkityksellinen teksti) (EYVL L 98, 10.4.2008, s. 19).
   
      (3)  Komission täytäntöönpanopäätös, annettu 12 päivänä marraskuuta 2013, päätöksen 2008/294/EY muuttamisesta ilma-aluksissa tarjottavien matkaviestintäpalvelujen (MCA-palvelujen) liityntätekniikoiden ja taajuuskaistojen sisällyttämiseksi siihen (tiedoksiannettu numerolla C(2013) 7491) ETA:n kannalta merkityksellinen teksti (EYVL L 303, 14.11.2013, s. 48).
   
      LIITE
      1.   MCA-palveluissa sallitut taajuusalueet ja järjestelmät
      
      
         Taulukko 1
      
      
                  Tyyppi
               
               
                  Taajuudet
               
               
                  Järjestelmä
               
            
                  GSM 1 800 
               
               
                  1 710 –1 785  MHz (nouseva siirtotie)
                  1 805 –1 880  MHz (laskeva siirtotie)
               
               
                  GSM-järjestelmä, joka noudattaa ETSIn julkaisemia GSM-standardeja, erityisesti standardeja EN 301 502, EN 301 511 ja EN 302 480, tai vastaavia eritelmiä.
               
            
                  UMTS 2 100 
                  (FDD)
               
               
                  1 920 –1 980  MHz (nouseva siirtotie)
                  2 110 –2 170  MHz (laskeva siirtotie)
               
               
                  UMTS-järjestelmä, joka noudattaa ETSIn julkaisemia UMTS-standardeja, erityisesti standardeja EN 301 908–1, EN 301 908–2, EN 301 908–3 ja EN 301 908–11, tai vastaavia eritelmiä.
               
            
                  LTE 1 800 
                  (FDD)
               
               
                  1 710 –1 785  MHz (nouseva siirtotie)
                  1 805 –1 880  MHz (laskeva siirtotie)
               
               
                  LTE-järjestelmä, jotka noudattaa ETSIn julkaisemia LTE-standardeja, erityisesti standardeja EN 301 908–1, EN 301 908–13, EN 301 908–14 ja EN 301 908–15, tai vastaavia eritelmiä.
               
            2.   Matkaviestimistä maaverkkoon otettavien yhteyksien estäminen
      
      Matkaviestimiä, jotka käyttävät taulukossa 2 lueteltuja taajuuksia vastaanottoon, on estettävä tekemästä rekisteröitymisyrityksiä maanpäällisiin UMTS-matkaviestintäverkkoihin seuraavin keinoin:
      
                  —
               
               
                  sisällyttämällä MCA-järjestelmään verkonvalvontayksikkö (network control unit, NCU), jolla nostetaan matkaviestinnän vastaanottotaajuuksien häiriötasoa matkustamossa, ja/tai;
               
            
                  —
               
               
                  suojaamalla ilma-aluksen runko siten, että runkoon saapuvia ja rungosta lähteviä signaaleja voidaan vaimentaa entisestään.
               
            
         Taulukko 2
      
      
                  Taajuusalueet (MHz)
               
               
                  Maajärjestelmät
               
            
                  925–960 MHz
               
               
                  UMTS (ja GSM, LTE)
               
            
                  2 110 –2 170  MHz
               
               
                  UMTS (ja LTE)
               
            Lisäksi MCA-operaattorit voivat ottaa verkonvalvontayksikön käyttöön muilla, taulukossa 3 luetelluilla taajuusalueilla.
      
         Taulukko 3
      
      
                  Taajuusalueet (MHz)
               
               
                  Maajärjestelmät
               
            
                  460–470 MHz
               
               
                  LTE (1)
                  
               
            
                  791–821 MHz
               
               
                  LTE
               
            
                  1 805 –1 880  MHz
               
               
                  LTE ja GSM
               
            
                  2 620 –2 690  MHz
               
               
                  LTE
               
            
                  2 570 –2 620  MHz
               
               
                  LTE
               
            3.   Tekniset parametrit
      
      a)   Verkonvalvontayksikön, ilma-aluksessa olevan lähetin-vastaanottimen ja ilma-aluksen Node B -tukiaseman ekvivalenttinen isotrooppinen säteilyteho (EIRP-teho) ilma-aluksen ulkopuolella
      
      
         Taulukko 4
      
      Verkonvalvontayksikön (network control unit, NCU)/ilma-aluksessa olevan lähetin-vastaanottimen (aircraft base transceiver station, BTS)/ilma-aluksen Node B -tukiaseman EIRP-kokonaisteho ilma-aluksen ulkopuolella ei saa ylittää seuraavia arvoja:
      
         
      
                  Korkeus maanpinnasta
                  (m)
               
               
                  Järjestelmän EIRP-enimmäisteho ilma-aluksen ulkopuolella, dBm/kanava
               
            
                  NCU
               
               
                  Ilma-aluksen BTS/Ilma-aluksen Node B
               
               
                  Ilma-aluksen BTS/Ilma-aluksen Node B ja NCU
               
            
                  Taajuusalue: 900 MHz
               
               
                  Taajuusalue: 1 800  MHz
               
               
                  Taajuusalue: 2 100  MHz
               
            
                  Kanavanleveys = 3,84 MHz
               
               
                  Kanavanleveys = 200 kHz
               
               
                  Kanavanleveys = 3,84 MHz
               
            
                  3 000 
               
               
                  – 6,2
               
               
                  – 13,0
               
               
                  1,0
               
            
                  4 000 
               
               
                  – 3,7
               
               
                  – 10,5
               
               
                  3,5
               
            
                  5 000 
               
               
                  – 1,7
               
               
                  – 8,5
               
               
                  5,4
               
            
                  6 000 
               
               
                  – 0,1
               
               
                  – 6,9
               
               
                  7,0
               
            
                  7 000 
               
               
                  1,2
               
               
                  – 5,6
               
               
                  8,3
               
            
                  8 000 
               
               
                  2,3
               
               
                  – 4,4
               
               
                  9,5
               
            b)   Ilma-aluksessa olevan päätelaitteen ekvivalenttinen isotrooppinen säteilyteho (EIRP-teho) ilma-aluksen ulkopuolella
      
      
         Taulukko 5
      
      Päätelaitteen EIRP-teho ilma-aluksen ulkopuolella ei saa ylittää seuraavia arvoja:
      
         
      
                  Korkeus maanpinnasta
                  (m)
               
               
                  GSM-päätelaitteen EIRP-enimmäisteho ilma-aluksen ulkopuolella, dBm/200 kHz
               
               
                  LTE-päätelaitteen EIRP-enimmäisteho ilma-aluksen ulkopuolella, dBm/5 MHz
               
               
                  UMTS-päätelaitteen EIRP-enimmäisteho ilma-aluksen ulkopuolella, dBm/3,84 MHz
               
            
                  GSM 1 800  MHz
               
               
                  LTE 1 800  MHz
               
               
                  UMTS 2 100  MHz
               
            
                  3 000 
               
               
                  – 3,3
               
               
                  1,7
               
               
                  3,1
               
            
                  4 000 
               
               
                  – 1,1
               
               
                  3,9
               
               
                  5,6
               
            
                  5 000 
               
               
                  0,5
               
               
                  5
               
               
                  7
               
            
                  6 000 
               
               
                  1,8
               
               
                  5
               
               
                  7
               
            
                  7 000 
               
               
                  2,9
               
               
                  5
               
               
                  7
               
            
                  8 000 
               
               
                  3,8
               
               
                  5
               
               
                  7
               
            Kun MCA-operaattorit päättävät ottaa verkonvalvontayksikön käyttöön taulukossa 3 luetelluilla taajuusalueilla, taulukossa 6 esitettyjä enimmäisarvoja sovelletaan verkonvalvontayksikön/ilma-aluksessa olevan lähetin-vastaanottimen/ilma-aluksen Node B -tukiaseman EIRP-kokonaistehoon yhdessä taulukossa 4 esitettyjen arvojen kanssa.
      
         Taulukko 6
      
      
                  Korkeus maanpinnasta
                  (m)
               
               
                  Verkonvalvontayksikön/ilma-aluksessa olevan lähetin-vastaanottimen/ilma-aluksen Node B -tukiaseman EIRP-enimmäisteho ilma-aluksen ulkopuolella
               
            
                  460–470 MHz
               
               
                  791–821 MHz
               
               
                  1 805 –1 880  MHz
               
               
                  2 570 –2 690  MHz
               
            
                  dBm/1,25 MHz
               
               
                  dBm/10 MHz
               
               
                  dBm/200 kHz
               
               
                  dBm/4,75 MHz
               
            
                  3 000 
               
               
                  – 17,0
               
               
                  – 0,87
               
               
                  – 13,0
               
               
                  1,9
               
            
                  4 000 
               
               
                  – 14,5
               
               
                  1,63
               
               
                  – 10,5
               
               
                  4,4
               
            
                  5 000 
               
               
                  – 12,6
               
               
                  3,57
               
               
                  – 8,5
               
               
                  6,3
               
            
                  6 000 
               
               
                  – 11,0
               
               
                  5,15
               
               
                  – 6,9
               
               
                  7,9
               
            
                  7 000 
               
               
                  – 9,6
               
               
                  6,49
               
               
                  – 5,6
               
               
                  9,3
               
            
                  8 000 
               
               
                  – 8,5
               
               
                  7,65
               
               
                  – 4,4
               
               
                  10,4
               
            c)   Toimintaa koskevat vaatimukset
      
      
                  I.
               
               
                  Vähimmäiskorkeus, jolla MCA-järjestelmä saa lähettää signaalia, on 3 000 metriä maanpinnasta.
               
            
                  II.
               
               
                  Ilma-aluksessa olevan lähetin-vastaanottimen on ollessaan toiminnassa rajattava kaikkien 1 800 MHz:n taajuusalueella lähettävien GSM-päätelaitteiden lähetysteho 0 dBm/200 kHz:n nimellisarvoon kaikissa viestinnän vaiheissa, verkkoonliityntä mukaan luettuna.
               
            
                  III.
               
               
                  Ilma-aluksen Node B -tukiaseman on ollessaan toiminnassa rajattava kaikkien 1 800 MHz:n taajuusalueella lähettävien LTE-päätelaitteiden lähetysteho 5 dBm/5 MHz:n nimellisarvoon kaikissa viestinnän vaiheissa.
               
            
                  IV.
               
               
                  Ilma-aluksen Node B -tukiaseman on ollessaan toiminnassa rajattava kaikkien 2 100 MHz:n taajuusalueella lähettävien UMTS-päätelaitteiden lähetysteho – 6 dBm/3,84 MHz:n nimellisarvoon kaikissa viestinnän vaiheissa, ja enimmäiskäyttäjämääräksi olisi vahvistettava 20.
               
            
         (1)  Viranomaiset voivat käyttää LTE-teknologiaa kansallisella tasolla eri sovelluksissa, kuten laajakaistaisissa PPDR- ja PMR-sovelluksissa tai matkaviestintäverkoissa.